JohanHeinsen/ENO huggingface dataset:
Aalborgs Stifts Adresseavis, 1818-04-18
Auktioner. Fredagen den 24de d. M. om Formiddagen Kl. 10 bliver paa Øen Hirtsholmen afholdt offentlig Auction over Skibsskroget af det paa Græsholmen indstrandede Slupskib Liberty kaldet, ført af Skipper Joseph Wilson. Derefter vorder bortsolgt det fra Skibet ilandbiergede Jnventarium, bestaaende af Seil, Ankers Ankertouge, Skibets Mast, Skibsræer, og Stænger, saavelsom det øvrige Tougværk af staaende og løbende Redskab m.m. hvilket herved kundgiøres med Tilføiende: at saafremt Veirliget paa bemeldte Dag skulde forbyde Overfarten herfra til Øen, udsættes Auctionen til den paafølgende Dag til samme Klokkeslet. Horns Herredsfoged-Contoir i Fladstrand, den 16de April 1818. Jørgensen.
Aalborgs Stifts Adresseavis, 1818-04-18
Fredagen den 24de April førstkommende om Formiddagen Kl. 10 bliver efter Reqvisition af Hr. Strandings=Commissionair Fabricius ved Pakhuset i Kjøbmand Bergens Gaard i Skagen, foretaget offentlig Auction over den hier gede Takkelage og Skibsinventarium fra det den 7de d. M. paa Skagens Green indstrandede Galleaseskib die Sonne, hiemmehørende i Gribsvalde, kommende fra Kønigsberg og bestemt til Bremen, med Ladning af Rug, ført af Skibscapitain J. F. Schultz, bestaaende i: 17 forskiellige Seil. et Ankertoug 12 Tommer tyk 115 Alen lang. et dito 10 1/2 dito 100. dito 115 dito et Kabbeltoug 8 dito 115 dito en Pertline, 6 dito 115 dito en dito 4 1/2 dito 115 dito en dito 3 1/2 dito et svært Anker 3 Skpd. 19 Lpd. et daglig dito 3 Skpd. 14 Lpd. et Tøi dito 2 Skpd. et Varpanker. en Skibsbaad med 4 Aarer og Roer. en Jolle med dito dito. Vandter og Stag. Endeel staaende og løbende Gods samt øvrige Skibs inventarium m.m. Lysthaverne indbydes til fornævnte Tid og Sted hvor Auctionsvilkaarene nærmere blive bekiendtgjorte. Ubekiendte og Uvederhæftige vilde behagelig medbringe de nødvendige Creditiver. Skagen den 1ste April 1818. D. C. Lund.
Aalborgs Stifts Adresseavis, 1818-04-18
Efter Begiering fra Christen Aabelt og fraskildte Kone Sophie fød Assaae, bliver endeel dem tilhørende Jndboe, bestaaende af Meubler, Sengeklæder, Kiøkken- og Trætøi, samt nogle Stykker gule Nanqvin, noget Sølv og Uhre, bortsolgt ved Auction Mandagen den 20de April næstkommende Formiddag Kl. 9, i Gaarden Nr. 10 paa Algaden, lige for Tiendeladen. Aalborg den 26de Marts 1818. Kløcker.
Aalborgs Stifts Adresseavis, 1818-04-18
Ved den igaar over Sædegaarden Eget i Skierum Sogn under Hornsherred i Hiørring Amt afholdte Auktion, blev den ikke solgt. Den stilles derfor atter til Auktion Mandagen 20de d. M., om Formiddagen Kl. 10, for, om nogenlunde antageligt Bud skeer, at bortsælges med alt dens Tilliggende, saaledes som Samme findes beskrevet i min i denne Avis indrykkede Bekiendtgiørelse af 4de Februar sidstleden, hvortil hører, at Hovedgaardens Taxt er 18 Td. 3 Skp., foruden 2 Skp. 2 Alb. Mølleskyld og 9 Td. 7 Skp. 1 Fdkr. 1 Alb. Bøndergods. Blandt Conditionerne bliver den, at endeel af Kiøbesummen kan, mod for samme at stille Hornsherreds Overformynderie saadan Sikkerhed, som for Umyndiges Midler skal gives, blive indestaaende i Gaarden. Paa den nævnte Dag, saasnart denne Auction som afholdes i Gaarden, er tilendebragt, saavelsom paa de følgende Dage, bortsælges sammesteds, de øvrige Gaardens afdøde Eiers, Proprietair Berings Efterladenskaber, bestaaende af: endeel Guld-og Sølvmønter, endeel forarbeidet Guld og omtrent 600 Lod forarbeidet Sølv, meest af Kiøbenhavnsk Prøvesølv, Tin, Kobber, Messing, Glas og Steentøi, Borde, Stole, Skabe, i Skatol, i Dragkiste og andre gode Kister, 2 ottedags Stueuhre, Sengesteder med Omhæng, Senge- og Gangklæder, endeel Linned, deriblandt DreilsDækketøi, tildeels Damaskes Mønster, Kakkelovne, saavel Vindovne som Bilæggere; Udboe og Besætning af Vogne, Plove, Harver samt andre Gaards- og Avlsredskaber, en Kane og 2 Slæder; Heste, Stude, Køer og Qvier, en treaars Tyr, Faar og Sviin, m.v. Saa bortsælges og en den Afdødes Boe tilhørende Halvdeel i en Panteobligation, stor 800 Rbd. N. V. De Kiøbere som af Løsøret og Besætningen lade sig tilslaae for 100 Rbd. N. V. og derover, gives Credit til 11te December førstkommende, mod at stille Caution, naar samme forlanges. Jøvrigt bemærkes, at saafremt et antage Bud paa Gaarden ikke skulde blive gjort, bliver den Deel af Besætningen og Løsøre, som til Gaardens Drift nødvendigen behøves, ikke solgt. Horns Herredsfoged-Contoir i Fladstrand, den 7de April 1818. Jørgensen.
Aalborgs Stifts Adresseavis, 1818-04-18
Mandagen den 20de i denne Maaned, om Formiddagen ved 10 slet, begynder Auktion paa Hovedgaarden Torstedlund, hvorved attraaes bortsolgt: 135 Stkr. Faar med Lam, 20 Stkr. Beder, nogle Sviin, Køer, Stude, Giæs, omtrent 50 Tdr. Byg, 50 Tdr. Havre, 25 Tdr. Rug, endeel engelsk Tin, bestaaende af Tallerkener og Fade, noget godt Kiøkkentøi, nogle Stykker udmærket Dynevaar, fine og grove Sengeklæder, Sengesteder med Omhæng og endeel Træevare m. m. Nibe, den 6te April 1818. Bassesen.
Aalborgs Stifts Adresseavis, 1818-04-18
J Følge Bestemmelse under Skiftet efter afgangne forrige Fuldmægtig Jens Møller her i Byen, bliver Stervboegaarden beliggende paa denne Byes Østergade med Hauge og vedliggende Toft, samt tvende saakaldte Fierdinger Jord paa Byens Mark, med alt Tilliggende, og derudi nedlagte Vinterrugsæd, bortsolgt ved en eneste Auction paa Raadstuen her i Byen Tirsdagen den 21de April førstkommende Kl. 10 Formiddag, dersom nogenlunde antageligt Bud giøres, under Vilkaar blandt andet, at Kiøbesummen ei betales førend 13de Juni 1819. J det uformodede Tilfælde at Bortsalg ikke maatte finde. Sted, bortleies berørte Eiendomme til 1ste November d. A. Hiøring den 29de Marts 1818. S. Poulsen.
Aalborgs Stifts Adresseavis, 1818-04-20
Blandede Efterretninger J St. Petersborg blev i Katharine den Andens Tid opført en Bygning, hvis Mage man forgieves skal søge i andre Residentsstæder, nemlig et Marmorslot. J hele denne Bygning findes ikke et eneste Stykke Tømmer eller Træværk. Hele Beklædningen er af Marmelsteen; Gulv, Vindueskarmer, Bænke og Dørre ere af støbt Messing. Taget er af Kobber, og istedetfor Bjælker, Sparværk og Fiæl er brugt bare Tin. - Overalt synes Pragtbygninger at være efter Russernes Sind, saavel nu som fordum. Hvo der har seet Staden Moskov før Branden, veed hvor herlige Slotte, Kirker, Klosterbygninger der prunkede imellem denne Kæmpestads usselige Træhytter og Skure. Historien fortæller os, at da Car Jvan Basilides havde faaet Jerusalemskirken i Moskov færdig, og fandt den mageløs skiøn, lod han stinge Øinene ud paa Bygmesteren, for at han aldrig skulde kunne bygge en anden saa herlig Bygning. De fleste af Moskovs indre Dels Kirker havde forgyldte Spire. Domkirken havde ni Taarne, alle tækkede med Kobber, der var dobbeltforgyldt, og der var i samme Kirke en Sølv Lysekrone af 2800 Punds Vægt efter Reisebeskriveres Beretning. Den nu i Bygning værende store Vor Frelsens Kirke paa Spurvebakken i Kanten af Moskov, har før været omtalt i disse Blade og skal udmærke sig ved Skiønhed og Storhed. Men ingen Kirke er saa skiøn, som Jsaakskirken i St. Petersburg skulde være bleven efter Planen. Den blev be yndt af Katharine den Anden, som fortsatte Bygningen i 28 samfælde Aar og fik den bragt til tre Fierdedele af dens bestemte Høide. Da hun var død og borte, kom en ganske anden Aand til at herske i Rusland, og hendes Søn og Efter- mand Keiser Poul var ingen Elsker af de skiønne Konster eller Architecturen. Han standsede det saa nær fuld- endte Arbeid, lod forandre Planen og, istedet for at hele Kirken skulde have været af bare Marmelsten og altsaa et herligt Sidestykke til foromtalte Marmorslet, lod han opmure Resten med brændte Muursteen. Keiser Alexander, som i Religiøstet er et Mønster for Folket, og som giennemstrømmes af en hellig Jver for Guds Ære, vil ingen Penge svare, hvor det dobbelte Øiemed opnaaes, at fremme Guds Ære og Hovedstadens Prydelse. Han har derfor nu befalet, at Bygningen af Jsaakskirken skal fortsættes af Marmorsten, derfra hvor hans Farmodder Katharine slap, og han har allerede anviist 500000 Rubler til denne Tempels værdige Fuldendelse. - Saaledes fremstaaer nu en, nu en anden mageløs Pragtbygning i St. Petersborg, og hvor der for halv slette Snese Aar siden blot stod en ussel Fiskerby, ligesaa skiden, maaskee og uanseelig, som Nørresundby, der kneise nu Europas prægtigste Slotte og Templer i en Stad der i Skiønhed er nærved at være den første og i Folkemængde den fierde i Europa. Jnden faa Aldere vil St. Petersborg være, som Stad betragtet, en ligesaa mægtig Kolgosus, som det uhyre Rige, hvis Hovedstad den er, udmærket sig ved koldssalsk Størrelse iblandt Riger.
Aalborgs Stifts Adresseavis, 1818-04-20
J Frankrig er nylig bestemt ved Lov, at Jngen kan vælges til Medlem af de Deputeredes Kammer uden han er fyldt sine 40 Aar, samt besidder saa stor Formue, at hans aarlige directe Skatter udgiør i det mindste 1000 Franker. Jkke alle Nationer ere af den Mening, at alderstegne Pengemænd bedste ere skikkede til at deltage i Regeringen. Vi have seet den største og mægtigste Stat paa Kloden i en heel Snes Aar, under saare slibrige Omstændigheder, hæderligen styres af en Statsmand, som ikke var over 23 Aar, da han tog Statens Roer i Haanden; og Historien viser os mangen Græsk og Rommersk Fædrelandsmand, der var saa fattig, at hans Stervbo ikke kunde betale hans Begravelses Omkostninger, og som vi dog sætte langt over Millionærerne. Skulde hin Franske Lov giælde i Norge, blev man snart færdig med Valget paa Repræsentantere til Storthinget.
Aalborgs Stifts Adresseavis, 1818-04-20
Det i London nu afsluttede Preussiske Laan, udgiørende 5 Millioner Pund Sterling, skal være tilbagebetalt om 36 Aar, til hvilken Ende Preussen aarlig deponerer en vis Sum i Englands Bank, at tiene til Afbetalingskond. Detuden gives andre Sikkerheder i Preussen og i Kongelige Bons. De aarlige Renter, 5 pro Cento, betales ud i London. Capitalens Udtælling skeer paa følgende Maade: 2500000 L. til 70 udtælles med 10 pro Conto for hver Maaned fra 1ste Mai dette Aar af: 1250000 L. til 72 1/2 paa samme Maade fra 1ste Juli, og 1250000 L. til 75 ligeledes fra 1ste October. Renterne begynde fra 1ste April, og for promt Udtælling bevilges en Discont af 5 Procent aarlig. Disse Fonds solgtes tildeels for 75 Procent i London den anden Dennes. Dette Laan er sluttet ved den Kongl. Preussiske Geheimefinantsraad og Directør Rother, men det Handelshus, som staaer for hele Handelen er det jødiste Vexeler- og Bankørhus N. M. Rothschild i Frankfurt (formodentlig en Aflægger af Brødrene Rothschild dersteds). -
Aalborgs Stifts Adresseavis, 1818-04-20
Den 10 April kom allerede to Skibe til Hamborg med bare Sølv fra England, for derfra at føres videre til Berlin. Ogsaa Spanien giør et Laan i England i denne Tid, og bruger i denne Henseende Husene Rotschild, Baring, og Hope.
Aalborgs Stifts Adresseavis, 1818-04-20
Den nysomtalte Orlog imellem Spanien og de forenede Stater af Nordamerika er dog ikke endnu udbrudt, og det har hidtil vel kuns været en mercantil Speculation, som har avlet dette Rygte, saavelsom hint og CankonsJndtagelse, et andet Rygte forleden om Han Selvs Død og flere slige Rygter der nu hastig afløse hinanden, men kuns finde liden Tiltro. For at hæmme Spiir om Helligdagene har en Maire i Brandlemp i Devart. Jsere i Frankrig befalet: at alle Giæster som paa Søn- og Festdage befinde sig under Gudstienesten i Kaffe= og Værtshusene, ere berettigede til at gaae bort uden at betale.
Aalborgs Stifts Adresseavis, 1818-04-20
Efterat Lord Cochrane synes at have lidt et politisk Skibbrud, skal han have foresat sig, at faae sine forfaldne Sager reiste igien, ved at vinde den for Opdagelsesreisen, til Nordpolen udsatte Priis af 25000 Pd. Sterl. til hvilken Ende han nu er sysselsat med at bygge et eget Slags Dampskib, hvormed han haaber at giennembore de ved Norpolen sammendyngede Jismasser. - Den af Regeringen til dette Øiemeed udrustede Søtogt er paa alle mulige Maader forvaret mod Klimatets Strenghed; Ka bytterne have dobbelte Vinduet; hver Mand har, istedet for Hængekøie, sin egen Seng, som let kan bringes iland; man er forsynet med Jisbaade, og med veløvede Grønlandsfarere, der kunne tiene til Lodser. Eskimoeren, som har i 4 Aar havt Leilighed nok til at lære Engelsk, og skulde tiene til Tolk i hine Egne, var imidlertid nær bleven gjort afspændsig af en Jøde, der i Deptford indbildte ham, at han kunde fortiene mange Tusend Pund ved at lade sine Baadskunster see paa den saakaldte Vand Skueplads i London, Følgen deraf var, at John Stock house, saaledes er han kristnet, som desuden var drukken, vægrede sig ved at lade fine Kunster see for Lorderne Castlereagh, Yarmouth og over 10000 andre Tilskuere, som altsaa gik April; men siden har man faaet ham bragt til Fornuft, og lader ham ikke slippe iland eller tale med nogen Fremmed.
Aalborgs Stifts Adresseavis, 1818-04-20
J Rusland er 58 saakaldte Klosterskoler, hvor unge Mennesker dannes til Præste-Embedet. J en egen Ukase paalægger Keiseren disse Jnstituters Direktion at vaage over, at Skolerne i Ordets egentligste Forstand blive Sandheds Skoler, og da al Sandhed og Liv er kun i Kristo, at Ungdommen først og fremmest oplæres i den sande Kristendom.
Aalborgs Stifts Adresseavis, 1818-04-20
J Nærheden af Hanau tildrog sig i forrige Maaned følgende, den menneskelige Følelse oprørende, Begivenhed;
Aalborgs Stifts Adresseavis, 1818-04-20
- En stakkels Haandværkskarl drager paa sin Vandring ind i en Gaard ved Landeveien, og beder vemodig om et par gamle Skoe til at fortsætte sin Reise med, da hans egne vare ganske sønderrevne. Han beder forgieves og vil allerede gaae videre, da han paa Dørtærskelen seer et var Støvler, som han i sin Nød tager med sig. Godseieren bliver snart sit Tab vaer, sætter sig med sine Karle, tilhest, indhenter den arme Tyv, og lader ham slæbe tilbage til Gaarden. Porten lukkes, og efterat Herren og Folket have pryglet det arme Menneske næsten halv død, lodes Lænkehundene løs, der saaledes sønderslede ham, at han kort efter opgav sin Aand. Saavel Uhyret selv som alle hans Folk ere fængslede indbragte til Hanau, for at erholde deres fortiente Straf.
Aalborgs Stifts Adresseavis, 1818-04-20
Indenlandske Efterretninger. Den som Kongl. Svensk Norsk Gesandt ved vort Hof fungerende Hr. Eenerallieutenant Grev Tamast har erholdt sit Hofs Tilladelse til paa nogen Tid at begive sig fra Kiøbenhavn, og er, efter at Deres Majestæter havde bevilget ham en Afskedsandients, afreist fra Kiøbenhavn til Sverrig.
Aalborgs Stifts Adresseavis, 1818-04-20
J de i dansk Minerva fortsatte antiqvariske historiske juridiske og statistiske Notitser og Anekdoter af Dr. Juris S. L. Baden læses i sidste Martshefte blandt andre en vidtløftig Betragtning om Prokuratorernes Stilling i Staten: Forfatteren ønsker til Slutning, at der maatte sørges for at indskrænke Prokuratorernes Antal og tilføier i den Anledning: "Først da vil og den Mistanke falde bort, der endnu hviler paa disse Embedsmænd, i hvis følge de til Exempel ikke maae møde som Befuldmægtigede ved en Forligelseskommission. Her kunde dog en juridisk Konsulent ofte være af stor Nytte for en enfoldig og frygtsom Part, naar Kommissarierne ere Mænd, der sætte Meget i at faae mange Klager forligte, ligemeget hvorledes de forliges!
Aalborgs Stifts Adresseavis, 1818-04-20
Den 6te Mai lader Dhrr. Watt & Gordon, ved i Auction paa Børsen bortsælge i Rigsbankpenge rede Sølv og paa 3 Maaneders Credit, følgende fra Batavia nylig hiemkomne Vare, nemlig: 3268 Sække Java-Caffe, 1132 Sække Risengryn, 30 Læggers og 14 Ankere Arrac Apie, 5016 Boutellier dito dito i 36 Kasser, circa 25000 Pd. Tamarinder i 46 Fade, 12000 Pd. Snørrottinger og 24000 Pd. Sapantræe.
Aalborgs Stifts Adresseavis, 1818-04-20
Hovedgaarden Søedahl ved Viborg med 3 Kirke- og 1 Konge-Tiende og 202 Tdr. 3 Skp. 1 Fk., 1/2 Alb., Mølleskyld 1 Td. 4 Skp. 3 Fdk., og 2de Broer er solgt ved Auction den 6te April til Procurator Tolstrup i Skanderborg, Proprietair Herschend til Hersch udsgave, Proprietair Rosborg til Hald og Paare til Seilinggaard for60100 Rbd. N. V. . Barløsegaard under Brahesborg Gods i Fyen er afbrændt den 8de April, hvorved forpagteren, Herr Clausen, mistede Husly og hvad han eiede, hvorfor han anbefales til goddædige Menneskers Understøttelse. Forligelsescommissar Bogtrykker Hempel i Odense modtager Bidtag.
Aalborgs Stifts Adresseavis, 1818-04-20
Det Aalborgske Muurmesterlav maae nu "staae et Glas til Roers nu i en, nu i en anden af vore Aviser, i Anledning af sammes vudsige Rengiørelse for en Beskyldning, der aldrig kan paa nogen Maade have sigtet til andre end Smaabyerne.
Aalborgs Stifts Adresseavis, 1818-04-20
Odense. Paafaldende ere de hyppige Jlsvaader her paa Landet i denne Tid. Saaledes er forleden Dag atter afbrændt en Gaard i Naarup, Værninge Sogn, der tilhørte Hestehandler Niels Hviid. Endeel af Jndboen, og Besætningen bler reddet, undtagen 2 Køer og nogle mindre Kreature, som indebrændte.
Aalborgs Stifts Adresseavis, 1818-04-20
En Borger og Vognmand her af Odense sidder i denne Tid arresteret for Forseelse imod Reskriptet af 16de Marts d. A. J Løverdags Aftes fik en Haandværksdreng paa Gaden et slemt Sabelhug i Hovedet, Gierningsmanden blev strax arresteret.
Aalborgs Stifts Adresseavis, 1818-04-20
Aalborg. Et til Kønigsberg bestemt rigtladt Engelsk Skib har i forrige Uge i tre Dage været paa Grund ved Læsø, men da Captainen, som i Førstningen ingen Assistance fra Øen vilde have, endelig stod i Begreb med at slutte Arcord om Biergning, blev Skibet flot, slap af Grunden, og bortseilede han.
Aalborgs Stifts Adresseavis, 1818-04-20
Ledige Embeder. Under det danske Cancellie: Sognekaldet for Frederiks tydske Menighed paa Alheden og for Karup Sogn, i Aarhuus Stift, 270 Rbdlr. Ordineret Catechet og første Lærer-Embedet ved Borgerskolen i Nakskou, i Lolland, 300 Rbdlr. S. V.; fri Boelig og 6 Favne Brænde, foruden Høitidsoffer af Menigheden.
Aalborgs Stifts Adresseavis, 1818-04-20
Under General-Toldkammer- og CommerceCollegiet: Jnspecteur-Tienesten ved Hammershuus Fyr, paa Bornholm; Consumtions-Overbetient-Embedet i Sundbye, ved Aalborg; Gouverneurs-Posten paa de danske Etablissementer i Guinea.
Aalborgs Stifts Adresseavis, 1818-04-20
Befordringer og Afgang. Under det danske Cancellie: Den 1ste April er Jnspecteur ved Brolægningen i Kiøbenhavn, J. C. Steglich, i Naade entlediget fra dette Embede, og Secondlieutenant ved Veicorpset, J. Essen, i hans Sted igjen beskikket til Brolægnings Jnspecteur. Den 3die Byefoged og Byeskriver i Frideriksted paa St. Croix, Justitsraad N. Gieste rup, til Byefoged Byeskriver samt Auctionsdirecteur paa St. Thomas.
Aalborgs Stifts Adresseavis, 1818-04-20
Under General=Toldkammer, og CommerceCollegiet: Den 10de Marts er Capitain H. C. F. Krogh, udnævnt Told- og Consumtions=Kasserer i Ringkiøbing; Student G. Brücker til Lærer ved Almueskolen i Christian stæd paa St. Croix. Den 15de, Capitain L. v. Chabert til Chef for det andet vestindiske Jnfanterie-Compagnie; A. F. Hjorhøy til Told og Consumtions=Underbetient i Kiøbenhavn.
Aalborgs Stifts Adresseavis, 1818-04-20
Bekiendtgøirelser. Den af Undertegnede forhen anmeldte Underviisningsanstalt i Tegnekonsten, tager sin Begyndelse Fredagen den 1ste Mai d. V. Underviisnings=Timerne ere for det første bestemte fra 5 til 7 hver Eftermiddag. De Forældre eller foresatte, som ville det oe mig deres Børn til videnskabelig Underviisning, ville behage at lade samme møde hos mig Onsdag Eftermiddag den 29de April i Hr. Cancellieraad Brorsoms Leiested paa Hiørnet af Adelgaden, for at blive indskrevne. Aalborg den 18de April 1818. C. W. Bruun, Tegnelærer ved Søndagsskolerne.
Aalborgs Stifts Adresseavis, 1818-04-20
Til Underretning for Enhver, som fra Aalborg til Nibe, ville sende Breve med mig, for min egen Regning, anmeldes herved, at alle Beve eller Pakker, hvo i er Penge, eller hvorpaa staaer Kongelig Tieneste, maae afleveres paa PostContoirerne enten i Aalborg eller Nibe. Mit Logi er i Aalborg uden for Vesterport hos Kields Enke, og i Nibe boer jeg paa Hiørnet af Nørbeksgaden og Fiordgaden. Nibe den 14de April 1818. Niels Krog, Postbud.
Aalborgs Stifts Adresseavis, 1818-04-20
Smaae og store Værelser bekommes til billig Leie, imod Sikkerhed, hos B. Fjeldsted i Kattesundet.
Aalborgs Stifts Adresseavis, 1818-04-20
Nogle Kasser nylig hiemkomne gode Citroner ere til billig Priis at erholde hos Wigelsen & Sønner. Aalborg den 20de April 1818. Et Værelse ønskes, helst paa et Sted, hvor Kosten tillige kan erholdes. Man indlægger paa Addresse-Contoiret en Seddel, mærk. X. 9. 3.
Aalborgs Stifts Adresseavis, 1818-04-20
Formedelst den ved mit Helbreds Svækkelse tagne Beslutning om Forandring af Ophold, kan mit iboende Sted med tilliggende Hauger her i Byen, der for fin vel vedligeholdte beqvemme Indretning og smukke Beliggenhed er bekiendt, og passende for enhver honet Familie, især for saadanne, som ønsker paa et fornøieligt Sted at kunne levet af sine Midler, strax underhaanden faaes tilkiøbs paa meget billige Vilkaar. J Mangel af Salg kan samme og faaes til leie, og hvorom i begge Tilfælder accorderes med. Aalborg den 9de April 1818. Peder Hysberg Schiellerup. Underhaanden kan faaes tilkjøbs mine ved Fladstrands nye Havn beliggende og tilhørende Bygninger og Eiendomme, bestaaende som følger af: Bygninger. Et Vaaningshuus i 2 Fløie, 2 Etager høi, 26 Fag igiennem begge Etager. En Stald- og Ladelænge 16 Fag. Et stort Pakhuus i 3 Etager, 16 Fag lang, 5 Fag bredt, der alt i de sidste Krigens Aar solid og med Smag og Beqvemmelighed er opført og indrettet. Værelserne gibset og malet, alle Murene og Skilderummen muret med heelbrændte Steen, Tagene tæglhængt. Tilhørende Eiendomme.
Aalborgs Stifts Adresseavis, 1818-04-20
En betydelig Jordeiendom staaende for Hartkorn Ager og Eng 2 Tdr. 1 Skp. 1 Fdkr. 2 1/2 Alb., hvori tillige findes god Tørveskiær til meer end tilstrækkelig Huusbrug. Ti Gaarden er en stor og skiøn Haveplads, indhegnet med Plankeværk. Gaarden ligger tæt ved Havnen og saaledes for en Kiøbmand meget beqvem til Ind- og Udskibning, og af den Aarsag er Pakhuset af saare megen Værdi. End videre bortsælges det saakaldte Peberhuus med tilhørende Jordlod. Bygningen er ny opbygt, Muurene og Skilderummene af heelbrændte Steen, Tagene tæglhængt. Nøiere Oplysning om Gaarden og dens Eiendomme vilde Liebhaverne erfare af Hr. Bogholder og Kasserer Christensen i Fladstrand, som foreviser Eiendommene, og hos Undertegnede. Skulde Eiendommen ikke forinden Torsdagen den 23de April førstkommende underhaanden blive bortsolgt, da bliver disse paa den Dag ved offentlig Auction bortsolgt om antagelig Bud skeer. Auctionen holdes bemeldte Dags Formiddag Kl. 10 slet i Gaarden selv. Assens den 14de Marts 1818. Risom, Kongl. Transportforvalter.
Aalborgs Stifts Adresseavis, 1818-04-20
Paa Addresse-Contoiret faaes : Lægdsedler med tilhørende Titel og linierede Rubrikker.
Aalborgs Stifts Adresseavis, 1818-04-20
Af- og Tilgangs-Lister.
Aalborgs Stifts Adresseavis, 1818-04-20
Connossementer.
Aalborgs Stifts Adresseavis, 1818-04-20
Certepatier. Den af Hr. Capitain v. Bøhmer beboede Leilighed, bestaaende af 4 reelle Værelser, Kiøkken, Spisekammer, Brændeskuur og Loftrum, samt et Stykke Haugejord, kan til anstundende Flyttetid bekommes til Leie. Liebhaberne ville be bage at henvende sig desangaaende til Eieren Agent Galster eller til Undertegnede J. G. Standt. Et Værelse til Gaden med Spisekammer og fælleds Kiøker for en lille Familie strax at faae til Leie, og anvises fra Addresse-Contoiret.
Aalborgs Stifts Adresseavis, 1818-04-20
Enhver som maatte have noget at fordre i afg. Huusmand Terkild Jensens Stervboe i Uttrup, indkaldes herved med 6 Ugers Varsel til at møde ved Skiftets Slutning paa Vangs Skriverstue den 25de Maj næstkommende Formiddag Kl. 10, og for deres Krav fremlægge saadanne Beviser, som Loven fordrer efter død Mand. Arvingerne ville samme Tid og Sted give Møde. Wang, den 13de April 1818. M. L. Lund.
Aalborgs Stifts Adresseavis, 1818-04-20
Licitation. Efter Randers Amts Bestemmelse bliver Fredagen den 24de April næstkommende, om Eftermiddagen Kl. 2 paa Hobroe, Raadstue, foretaget Licitation over Jstandsættelsen af endeel af denne Byes Gades Broelægning, efter de paa Licitationsstedet nærmere bekiendtgiørende Conditioner. Hobroe den 10de April 1818. Jansen.